GiliGold/VAD_KnessetCorpus huggingface dataset:
מיכל רוזין: זו לא בעיה שמוצהרת בחוק.
נחמן שי: כבר המשפחות לא יכולות להגיע הנה, והבעיה נפסקה.
אורי מקלב: אין להם אפשרות לצאת.
אורי מקלב: את לא נותנת להם אפשרות לצאת.
אורי מקלב: בזה שהוא רוצה להוציא רק את החלק הזה של הכסף, הקטן, הוא לא ייצא - - -
נחמן שי: לכן, החוק הזה הוא אנטי אנושי, וצריך לחפש דרך יותר הומאנית לטפל בהם ולא לדחוק אותם לפינה, שבה הם גם לא יוכלו להשתכר או גם אם הם משתכרים הם לא יוכלו להוציא את הכסף שלהם.
נחמן שי: כל זה לא יפתור את הבעיה היסודית של עשרות אלפי המסתננים או המהגרים או מחפשי התעסוקה – תקראו להם איך שתרצו.
נחמן שי: החוק הזה זה החמצה גדולה.
מירי רגב: חברת הכנסת מיכל רוזין, בבקשה.
מיכל רוזין: חוץ משני משפטי הפתיחה אני מצטרפת אליך, לכל הטיעונים שלך, חבר הכנסת מקלב.
מיכל רוזין: המציאות השתנתה: בחודש אפריל הסתננו אך ורק תשעה אנשים, וגם הם לא הסתננו – הכניסו אותם, כוחות הביטחון.
מיכל רוזין: זה בעיקר היו נשים וילדים.
מיכל רוזין: בחודש מרץ, שלושה - - -
מירי רגב: בעקבות הגדר שהממשלה בנתה.
מיכל רוזין: בסדר, יפה.
מיכל רוזין: יש סיפור של חכמי חז"ל, על עיירת חלם שבנו גשר.
מיכל רוזין: ובגשר הזה היו המון-המון חורים.
מיכל רוזין: ובכל פעם שהתושבים היו עוברים את הגשר, הם היו נופלים בחור, שוברים רגל, מתים.
מיכל רוזין: ישבו כל מועצת החכמים של העיר חלם וחשבו מה עושים?
מיכל רוזין: איך פותרים את בעיית הגשר.
מיכל רוזין: ומה שעשו זה היה להקים בית חולים בסוף הגשר, כך שכל מי שייפצע על הגשר יגיע לבית החולים.
מיכל רוזין: זה בערך אותו הדבר עם החוק הזה.
מיכל רוזין: אנחנו לא פותרים את הבעיה עצמה.
מיכל רוזין: אין פה מדיניות ברורה.
מיכל רוזין: גם המשטרה שנמצאת פה, גם משרד הפנים – אין מדיניות ברורה מה לעשות.
מיכל רוזין: המדיניות סותרת את עצמה.
מיכל רוזין: מצד אחד, יש אמירה מאוד מפורשת – גם שרת המשפטים חזרה על זה השבוע – שאנחנו לא מתכוונים לגרש את אותם אריתראים – את הסודנים, כבר את רובם הוציאו – את אותם אריתראים שנמצאים במדינת ישראל, משאירים אותם פה.
מיכל רוזין: מצד שני, נותנים להם ויזות - - -
מירי רגב: מי אמר שמשאירים אותם פה?
מיכל רוזין: סליחה, זה, כרגע, מה שהמדינה אומרת.
מיכל רוזין: היא לא אומרת משהו אחר.
מירי רגב: זו לא המדינה, זו שרת המשפטים ציפי לבני אומרת, לא המדינה.
מיכל רוזין: שרת המשפטים ציפי לבני היא, כרגע, חלק מהממשלה שלך.
מיכל רוזין: והמדינה אמרה את זה, בג"ץ אמר את זה.
מיכל רוזין: אני לא ראיתי תכנית אחרת, שונה, כרגע.
מיכל רוזין: מצד שני, היא מנפיקה להם אשרות עבודה, כאשר כתוב עליהן שאסור להם להיות מועסקים.
מיכל רוזין: אבל היא עונה לבג"ץ, שאכן היא לא תכפה עליהם את חוסר ההעסקה, והיא תאפשר להם לעבוד.
מיכל רוזין: המדינה פה עושה דברים, סותרת את עצמה.
מיכל רוזין: נותנים גם למשפטנים להגן על מדיניות של חלם.
מיכל רוזין: כל הצעת החוק הזאת, הרציונל שלה התבטל, מרגע שיש גדר ואין הסתננות יותר.
מיכל רוזין: מחזקים פה את הדרכים העברייניות שבה הם יוציאו את הכספים החוצה.
מיכל רוזין: זה לא הומאני ולא מעשי.
מיכל רוזין: וכמובן אני מגישה הסתייגויות בעניין.
מירי רגב: אוקיי , מאה אחוז.
מירי רגב: מר אמנון בן עמי, בבקשה.
מירי רגב: תסביר רק את רציונל החוק.
מירי רגב: אם יש משרד המשפטים?
<אמנון בן עמי: לא, הם יסבירו.
<אמנון בן עמי: אני רק רוצה להתייחס.
מירי רגב: אוקיי , אתה רק תפתח, משרד המשפטים - - -
מיכל רוזין: הם מסכנים.
מיכל רוזין: צריכים להסביר את מה שאתם מחליטים.
מירי רגב: אל תדאגי.
מירי רגב: "הם מסכנים" – כבר הפכת אותם למסכנים?
מירי רגב: נו.
מיכל רוזין: צריכים להגן על ההחלטות הבזויות של הממשלה.
מירי רגב: כן, כן.
<אמנון בן עמי: קודם כל, אנחנו מסכימים לחלוטין להחלטות של הממשלה.
מיכל רוזין: אתה הממשלה.
<אמנון בן עמי: לא, לא, אני עובד מדינה, לא הממשלה.
מירי רגב: חברת הכנסת מיכל רוזין, מה עכשיו?
מירי רגב: סליחה, די.
מיכל רוזין: אמרתי, הוא הממשלה.
מירי רגב: אז הוא מסכים - - -
<אמנון בן עמי: אני גם מסכים לחלוטין עם מה שאמר חבר הכנסת דוד צור.
<אמנון בן עמי: רבותיי, חברי הכנסת, המציאות לא השתנתה.
<אמנון בן עמי: המציאות מאוד שבירה.
<אמנון בן עמי: המסרים – אמרה קודם חברת הכנסת: הגדר נבנתה, אין מסתננים.
<אמנון בן עמי: מה שמובא פה זה חלק מחוק ההסתננות.
<אמנון בן עמי: חוק ההסתננות הוא הבלם העיקרי להגעת המסתננים.
<אמנון בן עמי: הגדר, אני רוצה שתדעו: בחודשים האחרונים – כמו שאמר חבר הכנסת צור – ישנו מעבר מעל הגדר ומתחת לגדר.
<אמנון בן עמי: וישנו חשש להגעת מסתננים ממקומות אחרים.
<אמנון בן עמי: ואם לא נהיה כולנו נחושים, כל חברי הכנסת, בקטע של המשך – נכון, הממשלה, קודם כל, נלחמה בבלימת הזרם, ובאמת המספרים ירדו דרמטית.
<אמנון בן עמי: אבל המצב הזה - - -
מיכל רוזין: איזה "דרמטית"?
מיכל רוזין: הם אפסיים, ומי שמכניס אותם הם לא - - -.
מיכל רוזין: מכניסים אותם, כוחות הביטחון.
<אמנון בן עמי: על הכיפאק, מראה לך איזו מדינה הומאנית ורגישה, איפה שצריך.
<אמנון בן עמי: אבל איפה שצריך להמשיך - - -
מיכל רוזין: אבל זה אומר שאין הסתננות.
מירי רגב: חבר הכנסת רוזין, תני לו בבקשה לדבר.
מיכל רוזין: אבל - - -.
מיכל רוזין: הוא סותר את דבריי, הוא צריך לדייק.
<אמנון בן עמי: חוק ההסתננות קבע שגם מי שחוצה את הגדר נכנס למשמורת עד שלוש שנים, וזה הבלם העיקרי.
<אמנון בן עמי: הוצאת הכספים: הכספים זה אחת המוטיבציות הגבוהות ביותר – עבודה והוצאת כספים למשפחות.
<אמנון בן עמי: זו אחת המוטיבציות הגבוהות ביותר להגעת המסתננים לארץ.
<אמנון בן עמי: כשיהיה להם קשה להוציא כספים מפה למקומות המגורים שלהם, המוטיבציה תלך ותפחת, והם יחפשו יעדים אחרים.
<אמנון בן עמי: אני באמת קורא לכם ואומר לכם - - -
נחמן שי: הם מחפשים כבר עכשיו - - -
<אמנון בן עמי: וטוב שכך, וטוב שכך.
<אמנון בן עמי: אבל צריך להמשיך בבלימת העניין.
<אמנון בן עמי: צריך להפוך את ישראל ללא אטרקטיבית.
מירי רגב: תודה רבה לך, מר אמנון בן עמי.
אורי מקלב: אתה לא מתייחס, שום דבר, אתה לא מתייחס לאלה שנמצאים.
מיכל רוזין: כל עוד היא מדינה מערבית-מודרנית, היא אטרקטיבית.
מירי רגב: משרד המשפטים, - - - לחוק, בבקשה.
אורי מקלב: הסברת מאוד טוב למנוע מסתננים.
אורי מקלב: אבל אנחנו יוצאים מנקודת הנחה שאין מסתננים, וודאי שאפשר לחכות עם זה שנה.
אורי מקלב: אז איך אתה מתמודד עם אלה שנמצאים?
אורי מקלב: זאת הבעיה שעומדת לפתחה של מדינת ישראל.
מירי רגב: משרד המשפטים, תציגי את שמך.
<לילך וגנר: שלום, לילך וגנר ממשרד המשפטים.
<לילך וגנר: הצעת החוק שהוועדה הנכבדה דנה בה היום היא לא הצעת החוק שכבר אושרה לקריאה שנייה ושלישית, של התיקון למניעת הסתננות, אלא היא הצעה שמדברת על הוראת שעה לחוק איסור הלבנת הון לתקופה של שנה, שהיא מעין הסדר משלים להסדר שאושר על ידי הוועדה בדיון - - -
אורי מקלב: חשבת שחשבנו אחרת?
אורי מקלב: הבנו את זה.
מירי רגב: אנחנו יודעים על מה אנחנו.
אורי מקלב: כן, נראה שאנחנו מלמדים אותם.
<לילך וגנר: חשוב להדגיש מספר נקודות: ראשית, העבירה שמבקשים לקבוע כעבירת מקור אינה האיסור בהוצאת כספים על המסתנן עצמו, אלא איסור המוצע לפי סעיף 7(ב) על אדם אחר שמוציא כספים עבור מסתנן.
<לילך וגנר: זאת אומרת, אנחנו לא מדברים על דיון שהתקיים פה, על הנושא של המסתנן וההחמרה עם המסתנן, אינו רלוונטי כל כך להצעת החוק שעומדת בפנינו היום.
מירי רגב: נכון, אלא למי שעוזר למסתנן.
<לילך וגנר: אנחנו, בהצעת החוק הזאת, באנו ליצור מעגל נוסף של הגנה מפני הוצאת כספים על ידי בלדרים.
<לילך וגנר: זאת אומרת, אנשים שפועלים בשם המסתננים, ומוציאים את הכספים בדרכים חוקיות ובלתי חוקיות, גם היום.
<לילך וגנר: כספים שחורים שמתגלגלים, וקיים לגביהם גם סיכון של הלבנת הון וגם סיכון של מימון טרור.
<לילך וגנר: ישנן פרשיות שהוצגו בפני הוועדה הנכבדה, בדיונים שקדמו, של מימון טרור, שמאוד קשה להוכיח ידיעה של אותם בלדרים, שהכספים מיועדים למימון טרור, למרות שבפועל נעשה שימוש כזה בכספים.
<לילך וגנר: מדובר על אנשים שעוברים עם מזוודות של מזומנים, וחוצים גבולות או מגיעים לרשות הפלשתינית.
<לילך וגנר: יש שם גם נותני שירותי מטבע, שם הצ'יינג'ים שמעבירים כספים.
<לילך וגנר: זאת אומרת, אנחנו מדברים על סוג של בלדרים, שהם בהחלט לא אנשים תמימים, שיודעים שהם מקבלים כספים שחורים.
<לילך וגנר: הם לא יודעים בדיוק אולי מה המקור של הכספים, אבל הם יודעים שזה כספים פסולים.
<לילך וגנר: הם מטשטשים את העקבות שלהם.
<לילך וגנר: הצעת החוק באה להתמקד באנשים האלה.
<לילך וגנר: היא לא באה להתמקד במי שניתן להגיש נגדו כתב אישום בעבירה עצמה.
<לילך וגנר: היא לא באה להתמקד במסתנן.
<לילך וגנר: את זה ביקשתי להדגיש.
אורי מקלב: כן, אבל מה יקרה בסוף אם בכלל לא - - - את המסתנן?
אורי מקלב: את צודקת במה שאת אומרת.
אורי מקלב: אני חולק עלייך, אבל נניח שאת צודקת.
אורי מקלב: אבל במבחן המסתנן עצמו, הוא יישאר.
אורי מקלב: נקשה עליו להוציא את הכסף, ומה, לפי דעתכם, יקרה?
אורי מקלב: מה יקרה לאדם שיהיה קשה לו עכשיו להוציא את הכסף?
אורי מקלב: הוא יפקיד את זה וייסע חזרה לארצו?
אורי מקלב: מישהו חושב דבר כזה?
<קריאה: הוא ייקח את - - -
מירי רגב: הוא ייקח את הכסף וייסע הביתה.
<קריאה: הוא יוציא את זה.
<קריאה: הוא לא יכול לנסוע.
אורי מקלב: יוציא - - -
נחמן שי: - - - עוד 10%, ומישהו אחר שיוציא לו - - -
אורי מקלב: ואז הוא יישאר לעוד חודשים - - -
מירי רגב: אוקיי , בסדר, דעתכם, מן הסתם, שונה מדעת משרד - - -
<קריאה: - - - זה קשיים כבר - - -
דוד צור: לא הבנתי מה אתם ממליצים, שהוא יוכל לשלוח את הכספים הביתה, - -
דוד צור: - - ושיהיה פה גן עדן.
מירי רגב: אז מה אתה רוצה?
אורי מקלב: שיגדילו את הסכומים.
מיכל רוזין: שיגבילו, שיסדירו את זה כמו שצריך.
אורי מקלב: להגדיל את הסכומים.
מיכל רוזין: להגביל ולהסדיר את זה כמו שצריך, לא בדרכים עברייניות.
אורי מקלב: לא - - - לכל אחד, מסתנן, יש הרבה יותר.
אורי מקלב: אנחנו עושים, יורים לעצמנו.
אורי מקלב: איפה אני עוזר גם - - -
מיכל רוזין: ממש חסר לנו - - -
אורי מקלב: ואני יודע שהמטרה שלנו היא מטרה - - -
מירי רגב: אוקיי , בסדר.
מירי רגב: אבל אמרת את דעתך.
מירי רגב: אבל הבנת, הסברת את עמדתך.
מירי רגב: משרד המשפטים - - -
אורי מקלב: אבל אני רוצה להביא לך ראיה כמה שההיגיון לא נמצא דווקא בצד אחד של השולחן.
מירי רגב: בסדר, אז אוקיי , ההיגיון נמצא אצלך.
אורי מקלב: הצעת החוק הגיעה לפה לאפשר לכל אחד להוציא רק חצי מהשכר הממוצע במשק.
אורי מקלב: זה אומר פרוטות.
<קריאה: לא, זה לא השלם.
<קריאה: בסוף זה תוקן.
אורי מקלב: אז זה תוקן בעקבות ההערות שלנו.
מירי רגב: נכון, זה תוקן.
מירי רגב: אז מה אתה רוצה - - -
<קריאה: אבל זה תוקן.
אורי מקלב: זה אומר - - - היא לא חשיבה אמיתית.
<קריאה: זה הוכפל.
אורי מקלב: היא חשיבה שהיא לא עושה.
אורי מקלב: אני הרי לא בא להתווכח על המטרה.
אורי מקלב: המטרה אותה מטרה.
אורי מקלב: אנחנו יורים לעצמנו ברגליים אם אנחנו לא עושים את הדרך הנכונה.
אורי מקלב: להחיל את זה על - - - זה דבר שטותי.
<לילך וגנר: אני רק אשלים - - - הקביעה של עבירת מקור בחוק איסור הלבנת הון בהחלט נעשית במשורה, ועל סמך קריטריונים, וחבר הכנסת אורי מקלב צודק.
<לילך וגנר: ובוועדת חוקה, חוק ומשפט מתקיימים על כך דיונים מהותיים.
<לילך וגנר: אבל מגוון העבירות שנמצא בתוספת לחוק איסור הלבנת הון הוא מגוון רחב.
<לילך וגנר: לא כולן הן עבירות חמורות, ולא כולן הן עבירות שקשורות דווקא לארגוני פשיעה.
<לילך וגנר: הקריטריונים שעד כה שימשו אותנו, זה תופעה של גלגול כספים, עבירות כלכליות, ומעורבות של גורמים עברייניים.
<לילך וגנר: והתופעות האלה קיימות לגבי כספי בלדרים שמעבירים כספי מסתנן, כבר היום, עוד בטרם הייתה ההעברה עבירה פלילית.
<לילך וגנר: ולכן אנחנו סבורים שהעבירה הזאת מתאימה להיות עבירת - - -
מירי רגב: עורך-הדין גלעד קרן, תקרא בבקשה את החוק.
<תומר רוזנר: אני רק רוצה להעיר, אני רק רוצה שחברי הוועדה יידעו על מה אנחנו מצביעים כאן:
<תומר רוזנר: אנחנו מצביעים כאן על הפיכת העבירה של סיוע להעברת כספי מסתנן לעבירת מקור, שעונשה עשר שנות מאסר.
<תומר רוזנר: הפיכת העבירה הזאת לעבירת מקור תאפשר לרשויות האכיפה לאגור מידע במאגר המידע המיוחד של חוק איסור הלבנת הון.
<תומר רוזנר: היא תאפשר לרשויות התביעה לפעול בהליכים, שאינם דווקא הליכים פליליים, לחילוט רכוש, וכן להטלת עיצומים כספיים על הגופים שבעצם עוסקים בנושא של העברת הכספים.
<תומר רוזנר: מדובר בכל המערכת הפיננסית; המערכת הבנקאית; נותני שירותי מטבע, שזה מה שאנחנו יודעים, בלשון העם: צ'יינג'ים; וכל הגורמים האחרים.
<תומר רוזנר: בניגוד למה שנאמר כאן על ידי משרד המשפטים, אני מצטער לומר שלא הוצגו בפני הוועדה ראיות שמצביעות על כך שמעורבים בנושא הזה ארגוני פשיעה.
<לילך וגנר: לא אמרתי ארגוני פשיעה.
נחמן שי: ככה כתוב.
מיכל רוזין: גורמים עברייניים - - -
<תומר רוזנר: או גורמים עברייניים אחרים.
<תומר רוזנר: את ההערות שלנו השמענו בדיונים הקודמים, אני לא חושב שצריך לחזור עליהן.
<תומר רוזנר: אני רק אדגיש שלדע
<תומר רוזנר: תנו העבירה הספציפית הזאת אינה עומדת בקריטריונים שנקבעו על ידי הגורמים השונים להכללת עבירות בחוק איסור הלבנת הון.
<תומר רוזנר: והוועדה החליטה, כמובן, לאשר את הצעת החוק.
מירי רגב: עורך הדין גלעד קרן, בבקשה.
אורי מקלב: מהמקרים הבודדים שאנחנו לא שומעים לחוות הדעת המשפטיות, - -
מירי רגב: כן, נכון.
<תומר רוזנר: נו, בסדר.
אורי מקלב: - - שנאמרו אז, ואנחנו מצביעים נגד.
מירי רגב: אז בסדר, מותר לנו.
אורי מקלב: וברגע שמצביעים נגד, שיידעו - - -
מירי רגב: מותר לנו.
אורי מקלב: מותר לנו.
אורי מקלב: במיוחד אבל - - -
מירי רגב: מותר לנו לא להקשיב.
מירי רגב: ובמקרה שלך אתה בוודאי יודע שמותר לך לא להקשיב לכל מה שהיועצים המשפטיים אומרים.
אורי מקלב: ואין לי שום בעיה.
אורי מקלב: אבל המטרות שלנו הן אותן מטרות, שמבחינת ויכוח, אנחנו - - - ויכוח על מטרות החוק - - -
מירי רגב: בוודאי אצלכם מאוד אוהבים להקשיב, ובוודאי לבג"ץ.
מירי רגב: אבל אנחנו סיימנו לנהל ויכוח.
מירי רגב: אנחנו מקריאים את החוק עכשיו, ועוברים להסתייגויות.
אורי מקלב: ואנחנו לא צריכים לסבול על האיחור של הוועדה הקודמת, גברתי היושבת-ראש.
אורי מקלב: היה לנו איחור - - -
מירי רגב: חבר הכנסת אורי מקלב, די.
אורי מקלב: אבל אנחנו לא יכולים.
אורי מקלב: תני מקסימום דמוקרטיה, מינימום.
אורי מקלב: מינימום לדבר, גם כן, בחוק כזה.
אורי מקלב: זה לא חוק פשוט.
<גלעד קרן: הצעת חוק איסור הלבנת הון (הוראת שעה), התשע"ג-2013.
<גלעד קרן: 1.
<גלעד קרן: הוראת שעה – "בתקופה שמיום תחילתו של חוק זה עד תום שנה מהמועד האמור, יקראו את חוק איסור הלבנת הון, התש"ס-2000 (להלן – החוק העיקרי), כך שבתוספת הראשונה לחוק האמור, אחרי פרט (18ה) יבוא: "(18ו) עבירה לפי סעיף 7ג(ב) לחוק למניעת הסתננות (עבירות ושיפוט), התשי"ד-1954, המובא בסעיף 1(1) לחוק למניעת הסתננות (עבירות ושיפוט) (הוראת שעה), התשע"ג-2013".
<גלעד קרן: 2.
<גלעד קרן: דיווח לכנסת – שר המשפטים ימסור לוועדת הפנים והגנת הסביבה של הכנסת, אחת לשישה חודשים מיום תחילתו של חוק זה, דיווח בדבר אופן יישומן של הוראות חוק זה בששת החודשים שקדמו למועד הדיווח, בעניינים אלה: (1) מספר החקירות שנפתחו בשל חשד לעבירות לפי פרק ב' לחוק העיקרי, בקשר לעבירה המנויה בפרט (18ו) לתוספת הראשונה לחוק העיקרי; (2) מספר החקירות שהסתיימו כאמור בפסקה (1) בלא הגשת כתב אישום והעילות לכך; (3) מספר כתבי האישום שהוגשו בשל עבירות כאמור בפסקה (1); (4) מספר פסקי דין וגזרי דין שניתנו בהליכים פליליים שהתקיימו בשל עבירות כאמור בפסקה (1), ותוצאותיהם, לרבות חילוט.
<גלעד קרן: 3.
<גלעד קרן: תחילה – תחילתו של חוק זה ביום תחילתו של חוק למניעת הסתננות (עבירות ושיפוט) (הוראת שעה), התשע"ג-2013".
מירי רגב: יש הסתייגויות?
מיכל רוזין: בשם סיעת מרץ, אני הגשתי חתימות של כל הסיעה, ואני מבקשת להגיש את ההסתייגויות הבאות: לסעיף הראשון – תוגדר כעבירת מקור, למעט בנסיבות הבאות: קרבה מדרגה ראשונה, אי חילוט כספים במקרים הומאניים, ואי חילוט רכוש במקרים הומאניים.
<תומר רוזנר: אני לא מבין את ההסתייגות.
מיכל רוזין: ההסתייגות היא שהעבירה הזאת תוגדר כעבירת מקור בחוק איסור הלבנת למעט בנסיבות הבאות:
מיכל רוזין: כאשר יש קרבה ראשונה מדרגה ראשונה בין מעביר הכספים לבין מי שהוא העביר עבורו.
<תומר רוזנר: אוקיי .
אורי מקלב: כן, כן, בסדר.
אורי מקלב: זה פשוט החוק - - -.
אורי מקלב: אבל את צודקת שאם ההיגיון - - -, אפשר גם את ההסתייגות שלך.
מירי רגב: טוב, אוקיי.
מיכל רוזין: וכנ"ל לגבי חילוט הכספים במקרים הומאניים, וחילוט רכוש במקרים המאניים.
מיכל רוזין: כלומר, שיהיה סייג לגבי מקרים הומאניים גם בחוק הזה.
<תומר רוזנר: טוב.
מיכל רוזין: שתיים, כפי שהגשתי הסתייגות גם בחוק הקודם: שר המשפטים ימסור לוועדת הפנים והגנת הסביבה של הכנסת, כל שלושה חודשים, דיווח.
מיכל רוזין: וכל שלושה חודשים לוועדה לבחינת העובדים הזרים.
מיכל רוזין: בנוסף, בעניינים האלה: אחת, שתיים, שלוש, ארבע וחמש, כפי שהוספתי גם במקרה הקודם, הוא ידווח על מספר המקרים בהם התאפשר לחשוד לטעון את טענותיו, והאם התקבלו טענותיו.
אורי מקלב: זה מספיק.
מיכל רוזין: מספיק.
מירי רגב: הסתייגויות - - -
אורי מקלב: גברתי, ראית, אני גם רציתי לייעל את הדיון, ולא התעכבתי בזמן ההקראה, והערתי את ההסתייגויות.
אורי מקלב: אני נותן את זה, גם כן.
אורי מקלב: בסך הכול, ארבע הסתייגויות: הראשונה שבהן, שהחלת החוק הזה תחול רק מתום שנה שהחוק למניעת הסתננות חל.
אורי מקלב: לאחר שיגיע לוועדה אנחנו מבקשים שאז יחול החוק הזה, של הלבנת הון, וזה גם ההיגיון: לראות, קודם כל, חוק אחד, איך שהוא חל, ולא להחיל מיד, במהירות, את החוק הזה, שרק במקרים דרמטיים, כפי שהסברתי.
אורי מקלב: במיוחד בשינויים שנעשים.
אורי מקלב: דרך אגב, אני רוצה להגיד לך, גברתי היושבת-ראש, שכל מה שנאמר פה, זה הסיבות האלה, זה סיבות שבאמת אולי למנוע מכאלה שיעברו.
אורי מקלב: אבל כל הסיבות שהם אמרו זה סיבות שבדיוק - - - את הדברים האלה, ואני לא - - - את זה.
מירי רגב: חבר הכנסת אורי מקלב, הבנתי.
מירי רגב: דבר על ההסתייגויות.
אורי מקלב: את הדברים שהם אמרו פה, זה הכול נכון ומתייחס למניעה, ולא לאלה - - -
מיכל רוזין: מין מציאות אחרת הייתה.
מיכל רוזין: אני באמת - - - הלאה.
אורי מקלב: אבל זה מקבע אותם, זה מונע.
אורי מקלב: זה עושה בדיוק הפוך, הקושי - - -
מירי רגב: חבר הכנסת אורי מקלב, דבר על ההסתייגויות, בסדר.
אורי מקלב: אנחנו גם מבקשים שיהיו רק סנקציות פליליות, ולא סנקציות של חילוט ודברים כאלה.
אורי מקלב: אנחנו גם מבקשים שלא ייאסף מידע במסגרת החוק הזה, במקרה הזה, הסתייגות, שלא ייאסף מידע על - - -
זבולון כלפה: שלא מה?
זבולון כלפה: סליחה?
אורי מקלב: שלא ייאסף מידע.
אורי מקלב: אנחנו מנסים להקל בחוק הזה, שהוא לא יהיה בכל מהותו של חוק איסור הלבנת הון, אלא לעשות אותו יותר קל, במסגרת ההסתייגויות שיש לי.
אורי מקלב: וכמובן שגם, ממילא, להאריך את הזמן שהוא יחול, אם אנחנו כאן חל אחרי שנתיים, שנה, כאן.
אורי מקלב: אם אנחנו מאריכים את תוקף התחלת החוק, אנחנו גם צריכים לאחר אותו בסיום.
אורי מקלב: ואני גם מבקש שיושב-ראש הוועדה – מספר המסתננים שיעזבו את הארץ - - -.
אורי מקלב: אמנם זה לא אומר שגם - - - כמה מסתננים – את זה אולי תקבלי, פשוט את - - - הזאת.
מירי רגב: זה לא קשור לחוק הזה.
מירי רגב: בלי שום קשר אני אבקש - - -
אורי מקלב: אבל זה במטרה שלך והפעילות שלך.
אורי מקלב: את יושבת-ראש ועדת הפנים והגנת הסביבה, אבל יש משהו שמשותף לנו.
מירי רגב: אז אני אתייחס לזה, אבל זה לא.
מירי רגב: חבר הכנסת נחמן שי, יש לך הסתייגויות?
אורי מקלב: זה היה בשביל לחשק אותי.
מירי רגב: הבנתי, אבל לא הצלחת.
<תומר רוזנר: - - -
נחמן שי: קודם כל, יש לי הסתייגות כוללת לגבי החוק, שאנחנו נרצה לחזור ולהעלות אותו.
מירי רגב: בסדר, אבל אי אפשר להצביע על הסתייגות כוללת.
מירי רגב: אתה צריך לפי סעיפים.
<תומר רוזנר: זו לא הסתייגות.
<תומר רוזנר: אפשר להצביע נגד.
נחמן שי: אני יודע, אני יודע.
נחמן שי: אני רק אומר את זה - - -
אורי מקלב: גם של חבר הכנסת דוד אזולאי, ההסתייגות.
נחמן שי: אני רוצה לקבל, בהקשר הזה, דיווח על מספר המסתננים, שבהקשר הזה, שנכנסו לישראל באותה תקופה.
נחמן שי: אני אבקש שבדיון הזה על חוק איסור הלבנת הון יינתן גם מידע על מקורות ההכנסות שלהם, היכן הם מועסקים, בידי מי הם מועסקים, מאין הם צברו את הכספים האלה.
נחמן שי: אני רוצה לקבל בהקשר של פסקי הדין וגזרי הדין שיהיה גם פירוט, האם מדובר במקור ראשון או שמדובר בגורמי ביניים.
נחמן שי: כפי החוק הלוא אמורים, זה אמור לטפל גם במי שמקבל את הכסף מהם ומנסה להוציא אותם.
נחמן שי: אני רוצה שיינתן פירוט לגבי המקורות האלה.
<קריאה: רק בזה.
נחמן שי: סליחה?
אורי מקלב: הסתייגות דיבור - - - הסתייגות דיבור - - -
נחמן שי: ברור שאני מבקש הסתייגות - - -
מירי רגב: טוב, סיימת?
מירי רגב: אנחנו עוברים להצבעה על ההסתייגות.
<תומר רוזנר: רק הצטרף אליהם, הודיע לנו - - -
מירי רגב: חבר הכנסת דוד אזולאי, מאה אחוז.
<תומר רוזנר: בפרוטוקול שיהיה.
מירי רגב: האם אנחנו מצביעים על כל הסתייגות בנפרד או על קבוצת מרץ, קבוצת - - -
<תומר רוזנר: אתם מחליטים.
אורי מקלב: אני לא קבוצה.
אורי מקלב: יהדות התורה זו הקבוצה שלי.
מירי רגב: אז יהדות התורה וחבר הכנסת דוד אזולאי.
מירי רגב: אז להצביע על כל הסתייגות בנפרד?
מירי רגב: ביחד.
מירי רגב: מי בעד הסתייגויות של קבוצת מרץ?
מירי רגב: בעד – 3
מירי רגב: נמנעים – אין ההסתייגויות של קבוצת מרצ לא נתקבלו.
מירי רגב: זה לא עבר.
מירי רגב: מי בעד – אחת-אחת או ביחד?
אורי מקלב: חוץ מההסתייגות האחרונה, גברתי, היושבת-ראש.
מיכל רוזין: האחרונה, הוא רוצה בנפרד.
אורי מקלב: ההסתייגות האחרונה, לדווח כמה זה, זה, אנחנו - - -
מירי רגב: אז תגיד מה אתה רוצה בזה.
אורי מקלב: על כל ההסתייגויות ביחד, חוץ מההסתייגות האחרונה שמדברת על - - -
<תומר רוזנר: ההסתייגות האחרונה - - -
מירי רגב: מי בעד ההסתייגויות של חברי הכנסת אורי מקלב ודוד אזולאי?
<תומר רוזנר: פרט לאחרונה.
מירי רגב: נמנעים – אין ההסתייגויות של חברי הכנסת אורי מקלב ודוד אזולאי לא נתקבלו.
מירי רגב: מי בעד ההסתייגות האחרונה של חברי הכנסת דוד אזולאי ואורי מקלב, שהיא – תחזור עליה.
אורי מקלב: דיווח לוועדה כמה עזבו את הארץ מאז החלת החוק הזה.
מירי רגב: נמנעים – אין ההסתייגות של חברי הכנסת אורי מקלב ודוד אזולאי לא נתקבלה.
נחמן שי: מה אכפת לך להצביע?
מירי רגב: ההסתייגות לא עברה.
דוד צור: - - - תבוא במסגרת לא החוק הזה.
דוד צור: - - - חוק המסתננים.
מירי רגב: היא תבוא במסגרת לא החוק הזה.
מירי רגב: תאמין לי שהיא - - - את המסגרת.
מירי רגב: תאמין לי שמי כמוני רוצה לדעת כמה מסתננים עזבו את הארץ.
דוד צור: אתה תטבע, אנחנו נצא.
אורי מקלב: - - - של יושבת-הראש.
אורי מקלב: - - - ומה היא תגיד בדרום תל-אביב?
אורי מקלב: בביקור הבא, מה היא תגיד - - -
מירי רגב: ואני לא מתכוונת לעשות חיים קלים לשרת המשפטים בעניין הזה.
מירי רגב: ההסתייגויות של חבר הכנסת נחמן שי.
מירי רגב: מי בעד ההסתייגויות של חבר הכנסת נחמן שי?
מירי רגב: נמנעים – אין ההסתייגויות של חבר הכנסת נחמן שי נתקבלו.
מירי רגב: ההסתייגויות לא עברו.
מירי רגב: עכשיו, אנחנו עוברים להצעת החוק כפי שהיא.
מירי רגב: על כל החוק, אנחנו מצביעים.
מירי רגב: מי בעד הצעת החוק?
מירי רגב: נמנעים – 1 ההצעה להעביר את הצעת חוק איסור הלבנת הון (הוצאת כספים מישראל בעבור מסתנן – עבירת מקור) (הוראת שעה), התשע"ב-2012, להצבעה בקריאה שנייה וקריאה שלישית נתקבלה.
מירי רגב: החוק עבר, תודה רבה.
מירי רגב: יום טוב.
אורי מקלב: לא, אני לא הצבעתי - - -
אורי מקלב: לא הצבעתי - - -
מירי רגב: אתה הצבעת - - -
<קריאה: הוא נמנע.
מירי רגב: אתה נמנעת?
אורי מקלב: לא הצבעתי נגד החוק, בגלל זה.
מירי רגב: אני מתכבדת לפתוח את ישיבת ועדת הפנים והגנת הסביבה בדיון על רביזיה על חוק הרבנות הראשית לישראל.
מירי רגב: אני רוצה לעבור להצבעה.
מירי רגב: אורי מקלב?
אורי מקלב: אני מבקש לדבר.
מירי רגב: ביקשת רביזיה, אני נותנת לך לדבר.
מירי רגב: לא דיברת מספיק בשלושה ימים האלה.
מירי רגב: אני אתן לך עוד קצת לדבר.
אורי מקלב: אין לי רביזיה, יש לי שאלה - -
מירי רגב: אתה אמרת רביזיה.
מירי רגב: אמרת שתבקש רביזיה.
אורי מקלב: את אמרת שאני לא יכול.
מירי רגב: אז היועץ המשפטי אמר לי לקבל את זה כרביזיה.
אורי מקלב: אבל הוא לא אמר לי את זה, הוא אמר לך את זה.
אורי מקלב: הוא צריך לי להגיד.
אורי מקלב: לא יכול להיות שאת אומרת לי שאני לא יכול להגיש - -
מירי רגב: אתה הגשת רביזיה או לא?
אורי מקלב: אני חבר בוועדה, אמרת לי "לא".
מירי רגב: אז אתה רוצה רביזיה או לא?
משה גפני: מה זה, הוא בחקירה עכשיו?
אורי מקלב: אני שואל שאלה, האם מי שהצביע בעד יכול להגיש רביזיה?
<תומר רוזנר: כן.
<תומר רוזנר: אין מגבלה.
אורי מקלב: יש בג"ץ ידוע בעניין הזה, יש פסיקה משפטית בעניין הזה.
אורי מקלב: הפסיקה הייתה נגד ליצמן בוועדת כספים, והאם מי שהצביע בעד יכול להגיש רביזיה?
אורי מקלב: יכול להגיש רביזיה מי שלא היה בדיון או מי שהצביע נגד.
<תומר רוזנר: גם מי שהצביע בעד.
אורי מקלב: אני לא יכול להגיד ששאלתי אותך, אבל מישהו אחר יכול לשאול חוות דעת משפטית, אם בכלל יש ערך לחוות דעת משפטיות בוועדה הזאת.
אורי מקלב: אין בכלל ערך לחוות דעת משפטיות, כולם מצביעים נגד.
מירי רגב: אז אתה לא הגשת רביזיה?
אורי מקלב: אני לא הגשתי רביזיה.
משה גפני: זה לא אומר כלום.
מירי רגב: זה אומר.
מירי רגב: רק מי שהגיש רביזיה מדבר, ואחר כך עוברים להצבעה.
מירי רגב: כך למדתי מאחד מיושבי-ראש הוועדות הטובים ביותר בכנסת בקדנציה שעברה, חבר הכנסת הרב גפני.
מירי רגב: כך אני נוהגת.
משה גפני: עכשיו אני לא אוכל לצעוק אחרי מה שאמרת עכשיו.
מירי רגב: לי היה מורה – אין דברים כאלה.
אורי מקלב: תעשי הצבעה על הרביזיה.
אורי מקלב: מגיש הרביזיה לא נמצא.
מירי רגב: איפה נסים זאב מגיש הרביזיה?
אורי מקלב: אז אין רביזיה.
מירי רגב: יש רביזיה.
מירי רגב: הוא יצא רגע, הוא חוזר.
משה גפני: אבל יש הצבעות במליאה, ריבונו של עולם.
מירי רגב: הנה, אנחנו מתחילים.
תמר זנדברג: היועץ המשפטי לוועדה, אני מציעה שניזום דיון לתיקון בתקנון שמי שהצביע בעד לא יכול להגיש רביזיה.
אורי מקלב: אני לא בטוח שלא, יש החלטה של בג"ץ.
תמר זנדברג: אומרים פה מאחורה שבג"ץ נתן דעתו בעניין - -
תמר זנדברג: אני אומרת שעולה כאן לקונה בתקנון מהפרשה הזאת שבג"ץ, כפי שמעדכנים אותי פה נתן דעתו עליה, ויכול להיות שכדאי שניזום דיון בתקנון.
תמר זנדברג: הנה, הוא בודק.
משה זלמן פייגלין: אם יורשה גם לי להעיר משהו, שההתערבות המשפטית כמעט שינתה את דעתי להצביע בעד במקום נגד.
משה זלמן פייגלין: אני חושב שמעבר לנושאים תקנוניים - -
תמר זנדברג: אתה יכול להצביע מה שאתה רוצה.
משה זלמן פייגלין: מעבר לנושאים תקנוניים אסור לייעוץ משפטי להתערב בשום דבר למרות שבמקרה הזה אני מסכים.
תמר זנדברג: קודם כול אתה חבר כנסת, אתה סוברני להצביע כראות עיניך.
תמר זנדברג: אבל בלי קשר לייעוץ המשפטי עלתה כאן לקונה כי אם בתקנון לא מצוין בפירוש שרביזיה יכול להגיש מי שהצביע נגד יש כאן סכנה לשימוש לרעה במוסד הרביזיה.
מירי רגב: חברים, אנחנו עוברים להצבעה על הרביזיה.
ישראל אייכלר: יש לי חוות דעת משפטית.
ישראל אייכלר: לא חוות דעת משפטית – תקנונית.
<תומר רוזנר: עניתי לך.
מירי רגב: מי שהגיש רביזיה הוא חבר הכנסת נסים זאב.
מירי רגב: אני מבקשת שתציג את הרביזיה שלך.
מירי רגב: לאחר מכן נעבור להצבעה האם אנחנו בעד הרביזיה או נגד הרביזיה.
ישראל אייכלר: סליחה, גברתי היושבת-ראש, אני ביקשתי חוות דעת, האם הוא יכול להגיש רביזיה?
ישראל אייכלר: הוא הצביע בעד, זה תקנון.
<תומר רוזנר: אינני מכיר מגבלה, התקנון לא מכיר במגבלה.
<תומר רוזנר: כל חבר כנסת יכול להגיש בקשה לדיון מחדש המכונה "רביזיה".
<תומר רוזנר: אני לא ער לעמדה אחרת של הפסיקה.
מירי רגב: האם קיבלת תשובה?
אורי מקלב: אני מבקש בכל זאת לציין שבתקנון כתוב שגם מי שלא השתתף יכול, וזה נכון.
אורי מקלב: אבל מי שהצביע בעד – הרי הדבר הזה כבר היה על שולחנה של הכנסת, הגיע עד בג"ץ, ובג"ץ פסק וקבע - -
<תומר רוזנר: אני לא מכיר פסיקה כזאת.
אורי מקלב: אתה מכיר את הפסיקה הזאת?
<תומר רוזנר: לא מכיר.
מירי רגב: הוא ילמד אותה וייתן לך תשובה לגבי הרביזיות הבאות.
מירי רגב: אז אולי.
מירי רגב: אם זה לא בסדר נשנה את זה.
מירי רגב: אם אנחנו פועלים בניגוד לחוק – אבל יושב פה יועץ משפטי ואומר שהוא לא מכיר את זה.
<תומר רוזנר: על איזה פסק דין אתה מדבר?
אורי מקלב: פסק דין ליצמן.
אורי מקלב: ליצמן נתקל בוועדת כספים - -